Diari Oficial de la Generalitat Valenciana


Sumari del DOGV 8100, del 07-08-2017 (2017/6421)

Notificació de la sentència dictada en el procediment de divorci contenciós número 1123/2016.
---------------------------------------------------------------------------------------------

### Dades del document

Número de DOGV
:   8100

Data del DOGV
:   07-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6421


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1123/2016. [2017/6421]  
Part demandant: Sabah Housni.  
Part demandada: Amar Souhali.  
  
En el judici a què es fa referència s??ha dictat la resolució que, literalment, és com segueix:  
  
«Dispositiva  
Estime la demanada interposada i declare dissolt, per divorci, el matrimoni constituït per Sabah Housni i Amar Souhali el 18 de gener de 2005, amb els efectes legals inherents a aquesta declaració; resta dissolt el règim econòmic matrimonial i revocats els consentiments i poders que els cònjuges s'hagueren atorgat entre ells mateixos, i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica. I establisc les mesures següents:  
1. Atribuïsc l'exercici exclusiu de la pàtria potestat de les menors, R. i R. S. H., a la mare, Sabah Housni, la qual exercirà la guarda i custòdia de les menors.  
L'exercici exclusiu de la pàtria potestat implica que la mare podrà, sense comptar amb el consentiment del pare, adoptar totes les decisions rellevants que afecten el menor, especialment en l'àmbit educatiu, sanitari, religiós i social.  
Per això, podrà decidir per ella mateixa, sense consentiment patern, l'elecció o canvi de centre o model educatiu o activitats extraescolars que cal realitzar; qualsevol intervenció quirúrgica, tractament mèdic o tractament psicològic; sobre la realització o no d'un acte religiós o social rellevant, així com en la manera de dur-lo a terme; el canvi de domicili; l'autorització per a l'eixida del territori nacional, l'obtenció del DNI, passaport, i, per regla general, qualsevol tràmit administratiu que d'ordinari requeriria autorització d'ambdós progenitors.  
2. Suprimisc el règim de visites i comunicacions amb el pare.  
3. Assenyale la quantitat de cent huitanta euros (180 ?) com a pensió per aliments per a cada una de les filles menors, quantitat que el demandat ingressarà els primers cinc dies de cada mes en el compte assenyalat per l'actora i que s'actualitzarà anualment d'acord amb les variacions de l'índex de preus de consum; i cada progenitor haurà d'abonar el 50 % de les despeses extraordinàries que puguen ocasionar les menors, en els termes establits en el fonament seté.  
No aprecie motius per a imposar les costes processals a cap dels litigants.  
Una vegada siga ferm el pronunciament, remeteu un testimoniatge de la sentència al registre civil que correspon al lloc de naixement de les menors perquè realitzen l'oportuna anotació marginal de l'atribució exclusiva de la pàtria potestat a la mare.  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels 20 dies hàbils següents al que es notifique perquè ho resolga l'Audiència Provincial d'Alacant.  
Publicació. La resolució anterior ha sigut donada, llegida i publicada per la jutgessa que la subscriu, mentre celebrava audiència pública en el dia de la seua data davant del lletrat de l'Administració de justícia; en done fe.»  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el Diari Oficial de la Generalitat Valenciana, per a portar a efecte la diligència de notificació.  
  
Elx, 13 de juliol de 2017.- El lletrat de l'Administració de justícia: Jorge Cuéllar Otón.